Félvér Tábor

Félvér Tábor bejárata és kilátás

Najádok

Szatírok

Hárpiák - Takarítók

Árgus - Biztonsági őr

A Félvér Tábor New York-ban, a Long Island északi partjainál található a Percy Jackson és az Olimposziak világában. Alapvetően ez egy kiképző tábor az istenek gyermekeinek, akiket a szörnyek üldöznek. Úgy hiszik, hogy ez az egyetlen biztonságos hely a félvérek számára, ugyanis a tábor körül védőpajzs-szerű varázslat védi a táborlakókat a külső támadásoktól. Ezt a feladatot régen Thalia fája töltötte be, azonban miután Luke megmérgezte, kénytelenek voltak valami megoldást találni. Azóta az Aranygyapjú és a fa együttes erejének köszönhető a varázs határ, amit egy sárkány, Péleusz őriz, hiszen a gyapjú továbbra is értékes lenne másoknak is.

A félvérek kabinokban élnek: mindenki a szülejének megfelelő bungalóban, akiket nem ismertek el, a Hermész kabinban kapnak helyet. Jelenleg még csak a tizenkét főistennek vannak bungalói, de a sorozat végére a többi kisisten és istennő is megkapja a helyét a táborban.

## Helyszínek

### Bungalók

Jelenleg tizenkét kabin található a Félvér Táborban, ahol a félistenek laknak: Zeusz, Héra, Poszeidón, Pallasz Athéné, Apollón, Artemisz, Héphaisztosz, Aphrodité, Démétér, Árész, Dionüszosz és Hermész. Hádész, Hesztia és a kisistenek gyermekei jelenleg a Hermész házban laknak még. Minden bungalónak van egy félvér vezetője.

Érdemes megemlíteni, hogy alapvetően Héra és Artemisz bungalója csak a tisztelet miatt épült fel, ugyanis előbbi hűséget, utóbbi szüzességet fogadott. Azonban ha Artemisz Vadászai a táborban járnak, akkor ők laknak az Artemisz bungalóban. Hesztia a másik istennő, akinek nincsenek gyerekei, hiszen ő is a szűz istennők táborát erősíti. Hivatalosan Athéné is az, ám neki vannak gyerekei, hiszen gyermekei ugyanúgy születnek, ahogy ő is: az agyából pattannak ki.

Ezen kívül Poszeidón és Zeusz kabinja is alapvetően üres, mivel a főistenek megegyeztek, hogy nem nemznek gyermeket halandóval. Azonban jelenleg Percy és egy ideig Tyson, a féltestvére a Poszeidón kabinban lakik. Amíg Thalia nem állt Vadásznak, addig ő a Zeusz kabint használta.

### A Nagy Ház

Általában itt található meg Mr.D és Kheirón is, akik rendszeresen játszanak együtt. Azonban itt gyűlnek össze a kabin vezetők tanácskozásra egy-egy nagyobb küldetés előtt vagy változtatás céljából. A padláson továbbá még megtalálható az Orákulum múmiája. Ő felelős a küldetések előtti Próféciákért.

### Étkező Pavilon

A tábor lakói itt fogyasztják el a reggelit, ebédet és vacsorát. Alapvetően elég egészséges ételeket kapnak, melynek felelősei a driádok: sajt, szőlő, sonka, kenyér. Innivalót mindenki magának kérhet. Minden kabinnak saját asztala van és minden lakója köteles a saját asztalánál enni. A pavilon közepén tábortűz foglal helyet, ahol minden étkezés előtt a félvérek áldozatot mutatnak be szüleiknek: beledobják étkezésük legjobb részét a tűzbe. Hesztia mindegyik áldozatból kap egy kicsit.

### Kovácsműhely

Legfőképpen Héphaisztosz gyermekei láthatóak itt, akik állandóan valamin dolgoznak. Egy nagy tábor térkép is ki van függesztve, hogy minél több csapdát és védelmi eszközt el tudjanak helyezni. Ezen kívül állandóan fegyvereket gyártanak, javítanak.

### Kézműves Központ

A művész lelkek kedvenc helye, ugyanis itt mindenfélét meg lehet találni, ami ezzel kapcsolatos: lehet festeni, rajzolni, szobrászkodni, írni, zenélni, kerámiát készíteni, bármit. Főleg Athéné és Apollón gyermekei kedvelik, de bárkit szívesen lát, akibe szorult egy kis művészi hajlam.

### Tábori bolt

Itt tudják a félvérek a tábori pólót és minden apróságot megvásárolni, szigorúan csak az ottani fizetőeszközökkel fizetve.

### Amfiteátrum

Ugyanúgy néz ki, mint egy átlagos amfiteátrum. Székei mozi székhez hasonlítanak, olyan kényelmesek, bár kívülről kőpadoknak néznek ki.

## Edzőterek

### Mászófal

Tipikus mászófal egy kicsit megbolondítva. Ugyanis ha a félvérek nem érnek fel időben a tetejére, egy idő után láva kezd folyni belőle. Kellemes motiváló eszköz a gyors mászáshoz.

### Fegyvertár

A félvérek itt tárolják a fegyvereiket. Minden félvér választhatnak magának, bár a Héphaisztosz kabin lakói magának készítik. Sokan keverik össze a Kovácsműhellyel. Kardok, tőrök, lándzsák, pajzsok, rengeteg fegyver található itt.

### Aréna és Íjászpálya

Közel helyezkednek el egymáshoz képest. A félvérek itt tanulnak meg íjászkodni, illetve a közelharci ismereteikre is itt tesznek szert.

### Röplabdapálya

Félvérek egyik kedvenc sportja, sokan szokták itt tölteni a szabadidejüket.

## Természetközeli helyek

### Istállók

Itt laknak a pegazusok és a lovak. A Démétér és Aphrodité gyerekek felelősek a pegazus lovaglási órákért. Ezek ugyanolyan kötelező jellegűek, mint az íjászkodás és a kézi tusa. Ezen kívül mindenki be van osztva az istálló rendbetételére néha.

### Erdő

A tábor szélén található. Általában itt tartják a Zászlószerzés játékokat péntekenként. Driádok és szörnyek laknak itt, így egyedül vagy felkészületlenül veszélyes ide betérni.

### Eperföldek

Egy hatalmas rét, ahol a szatírok és driádok gyakran szórakoznak együtt. Itt termesztik továbbá az epret, melyet a tábor elad - ebből ered a tábor álneve is.

### Kenu-tó

A tábor lakói itt tudnak kenuzni. A folyó egy kiszélesedése tóvá, mely később ismét folyóvá szűkül össze.

### Félvér-hegy

Itt található Thalia fája, a tábor széle.

### Zeusz ökle

Az erdőben található szikla rakás, amiből a Labirintus egyik bejárata is nyílik. Jelenleg el van torlaszolva, hogy ne tudjanak szörnyek bejutni innen.

### Tengerpart

Egy homokos sáv, mely a tengerre vezet le. Gyönyörű innen a naplemente és a kilátás.

### Vének Tanácsának Ligete

A szatírok vezetősége itt szokott tanácskozni.

## Tábori hagyományok

### Tábori nyaklánc

Minden nyár végén kapnak egy gyöngyöt a táborlakók, ami az az évi legfontosabb, legmeghatározóbb eseményt ábrázolja. Minél több gyöngye van egy embernek, annál több táborban vett már részt. Ez a legfontosabb és legrégibb hagyomány.

### Zászlószerzés

Minden péntek este itt tartják meg ezt a játékot az egész tábor számára. Két részre osztják a tábor lakóit bungalók szerint, majd a vezetőkkel megbeszélve elrejtik a zászlót és kitalálják a taktikát, hogyan szerezzék meg a másik csapat zászlaját. Itt mindig harci felszerelésben történik a játék, hiszen itt tudják élesben kipróbálni a tanultakat. Természetesen nem bánthatják egymást komolyan. Ha Artemisz Vadászai a táborba jönnek, mindig kötelező jelleggel tartanak egyet. Itt az egész tábor ellen vannak a vadászok. Eddig ötvenhatszor verték el zsinórban a táborlakókat. Az Aphrodité kabin lakói általában csak szurkolnak és a vérteket segítik fel a többiekre.

### Tábortűz és éneklés

Minden este vacsora után tábortüzet raknak a lakók és közösen énekelnek és beszélgetnek. A zenét az Apollón gyerekek szolgáltatják.

### Halotti lepel

Azok a félvérek, akik küldetésre mennek, mindig veszélyben vannak. Ezért a bungaló társai - ha nincsenek, másik kabin lakói jelentkeznek - készítenek számára egy halotti leplet, ha nem térne vissza élve a félvér.

### Nyertesek

Aki bármit nyer, azt mindig körbeviszik a társai a vállán.

## Fontos táborlakók

### Percy Jackson

Poszeidón fia, a Prófécia valószínűsíthető szereplője

### Annabeth Chase

Athéné lánya, Athéné bungaló vezetője, Percy egyik legjobb barátja, akinek fontos szerepe van a Próféciában

### Grover Underwood

szatír, Annabeth és Percy mellett sokszor feltűnik, sokat segít

### Thalia Grace

Zeusz lánya, Artemisz Vadászainak vezetője

### Clarisse La Rue

Árész lánya, az Árész kabin vezetője, Chris Rodriguez barátnője

### Chris Rodriguez

Hermész fia, Clarisse barátja, aki a Labirintusban megőrült, Clarisse kihozta, majd de Mr. D meggyógyította, lándzsával harcol, egészen erős fiú. Tizenhat év körüli.

### Charles Beckendorf

Héphaisztosz fia, a Héphaisztosz bungaló vezetője, Silena barátja

### Silena Beauregard

Aphrodité lánya és a bungaló vezetője, Charles barátnője, illetve Clarisse egyik legjobb barátnője

### Tyson

Percy féltestvére, küklopsz, jelenleg Poszeidón vízi palotájában segít

### Michael Yew

Apollón fia és a bungaló vezetője, nemrég lett megválasztva, előde, Lee Fletcher a Labirintus Csatájában elesett, íjjal harcol, van nála gyógyító felszerelés

### Castor és Pollux

Dionüszosz fiai, utóbbi a kabin vezetője, ikrek

### Luke Castellan

Hermész fia, Kronosz jobb keze, aki elárulta a barátait és testvéreit, hogy Kronoszt segítse, Kronosz jelenleg a testében van.

### Ethan Nakamura

Nemesis fia, aki Kronosz oldalán harcol.

A nem játékos karaktereknek külön témája lesz, itt most nem tárgyaljuk őket.

## Bungaló vezetők

* Kabin 1 (Zeusz) - nincs
* Kabin 2 (Héra) - nincs
* Kabin 3 (Poszeidón) - Percy Jackson
* Kabin 4 (Démétér) - Katie Gardner
* Kabin 5 (Árész) - Clarisse La Rue
* Kabin 6 (Athéné) - Annabeth Chase
* Kabin 7 (Apollón) - Michael Yew
* Kabin 8 (Artemisz) - Thalia Grace
* Kabin 9 (Héphaisztosz) - Charles Beckendorf
* Kabin 10 (Aphrodité) - Silena Beauregard
* Kabin 11 (Hermész) - Connor és Travis Stoll
* Kabin 12 (Dionüszosz) - Pollux